
Oferă onor, sale clientele parfumuri din cele mai renumite fabrici fran- 
ceze, ruse, germane şi engleze; pudre de orez, depilatoare și sapone alese, 
briliantine, superbe colorante pentru păr, diferite loţiuni, apăde colonia, de 
lavande, de verveine şi portugal, etc., ape şi pomezi de guinquina parfumate, 
Capilarine, col-cream de la princesse şi comestice higienice, piepţini fini, 
Odol, perii, paste pentru dinţi, thermometre pentru baie şi diferite feluri de 
bureţi, glicerină, vasilină, lanolină și tot felul de articole pentru tualete. 

Articole pentru menagiu, ca: ceaiuri, cafea gi cacao în sămânță şi pulbere, 
făină lactată Nestlé, culori vegetale, arome şi esențe pentru liqueruri şi li- 
monade, romuri şi cognacuri, esențe pentru conserve alimentare, Sifoane cu 
cari se prepară ape gazoase, alcool şi sistematice maşine pentru spirt dena- 
turat, ape minerale şi diferite săruri pentru băi, cum şi prafuri «Zackerlin», 
carboral, borax, acid boric, naftalină ieftină, bicarbonat de sodiu, salol şi chi- 
nine, etc. Aniline şi culori, aparate, accesorii și gata soluţiuni, băi, pentru 
fotografie. Uleiuri şi grăsimi minerale, parafină, benzină şi vasilină ameri- 
cană, terebentine, pensule, lacuri şi culori pentru pictură, vopsele, ceară şi 
sârmă pentrn parchete, etc. 

Diferite ierburi alese, rădăcini, scoarţe, frunze, flori şi seminţe pentru cea- 
iuri in și muştaruri, precum și felurite uleiuri vegetale și animale, ca : unt 
de cocos, de in, de ricin şi amigdale şi curat uleiu din ficat de morun pentru 
cura de iearnă, etc. 

Multe specialităţi farmaceutice române, franceze şi germane, precum: bu- 
giie, balsamuri pentru viaţă, capsule, cataplasme, coaltare, crayoane, ceaiuri, 
drageie, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilule, prafuri, săruri, supositorii, 80» 
luțiuni, siropuri şi vinuri medicamentoase care, prin rolul ce îndeplinesc 
unele de a fi atiseptice şi desinfectante iar altele nutritive şi intăritoare, sunt 
preparate cu scopul de a fi întrebuințate la vindecarea suferinzilor cărora să 
le redea sănătatea, forţa și energia și de a le fi reconstituante ale sistemului 
nervos indepărtându-le cu totul anemia şi slăbiciunea generală. 

Bogat asortiment de cauciucârie şi pansamente cum instrumente şi acce- 
sorii de resortul Farmaciei, Obstetricei şi Chirurgiei, Opticei şi Dentisticei, 
ca : vată şi tiloane, guthapercha şi muşamale impermeabile, tuburi de cau- 
ciuc, canule, injectoare și sistematice irigatoare pentru Moaşe şi Lehuse, pompe 
trage-lapte și biberoane, ploşti şi lighiane de porțelan, specule, aţă de mă- 
tase gi ace, siringi, sonde, aparate inhalatoare, bandage şi cercuri herniare, 
corsete elastice pentru doamne şi ciorapi pentru varice, tuburi stomachale, 
pulversitoare şi vaporisatoare, preservative, suspensoare, thermometre maxi. 
male cum şi alte utensile şi accesorii de sticlă, aluminiu, platină, faianţă şi 
porcelan, ochelari, foarfeci şi clești, etc. 

La cerere, expediază în orice parte a Țărei, contra ramburs, prompt şi cu 
preţurile cele mai iefţine, ori şi ce fel de mărfuri din această branşă. 

MESAGIUL 


pentru închiderea Parlamentului. 


Domnilor Senatori, 
Domnilor Deputaţi, 


Scurta sesiune extra-ordinară convocată spre a vă con- 
stitui, a fost întrebuințată într'un mod foarte folositor. 

In afară de votarea mai multor legi urgente, relative la 
chestiunile financiare, v'aţi ocupat cu numirea unei comisiuni 
de studii având drept scop de a permite Corpurilor Legiui- 
toare de a intra în sesiunea din toamna viitoare bine pre- 
preparate pentru a examină şi a discută proiectele de legi 
pe cari i le va prezintă guvernul Meu. 

Sper că în chipul acesta se vor asigură într'un mod du- 
rabil buna stare a ţăranilor şi relaţiunile între marii pro- 
prietari şi ţărani. 

Vă mulţumesc, în numele Meu şi în numele ţărei, pentru 
felul cu care aţi îmbrăţişat dela începutul legislaturii, inte- 
resele superioare ale Statului. 

Declar închisă sesiunea extra-ordinară a Corpurilor Le- 


giuitoare. 
CAROL 
(Urmează semnăturile d-lor miniștri) - 
SS 3 

Girculara d-iui |. Kalinderu, Administratorul Domeniilor Coroanei, 
cu privire la hrana muncitorilor agrico.i, 


Domnule Agent, 


Adesea v'am atras atențiunea asupra traiului sătenilor. 

In deosebi prin circulara din 3 Octomvrie 1903, vam expus 
pe larg de ce sătenii nu se hrănesc îndestulător şi vam arâtat 
relele ce decurg din această cauză atât pentru dânşii cât şi pentru 
țară. Asemenea vam cerut, ca primă măsură, să stăruii pentru 
înlăturarea porumbului stricat din consumaţiune şi pentru in- 
fiinţarea cuptoarelor comune de pâine. 

Pe Domeniul Coroanri ați şi introdus pâinea, atât în hrana 
personalului inferior, cât şi a ziuuşilor ce întrebuințaţi la dite- 
ritele lucrări, ` 

Revin acum asupra acestei dispoziţiuni, în vederea muncilor 
ce se apropie pentru strângerea produselor, multe puţine câte 
s'au făcut, şi vă invit a îngriji ca hrana ce daţi muncitorilor să 
fie nu numai îndestulătoare, ci pe cât se pnate să lie aleasa din 
alimente substanţiale şi intovmită astfel ca să poată luă pildă 
şi să ne imite la căminurile lor; 

In acest scop vă veţi lolusi la pregătirea bncatelor, după cum 
vam mai spus, de lemei din sat pe cât posibil cu schimbul 
pentru a se obişnui cât mii multe. Pe de altă parte veți aveă 
grijă ca mâncurea să lie din cea care se poate procură cu înlesnire 
de săteni, în grădinele de legume, la câmp sau dela vitele lor 

In prefața ce am scris la cărticica: «Laplele, puterea sa ca 
hrană şi producțiunea lui» de Prol. Dr. |. Felix, apăruta în 
Biblioteca Populară a Domeniului Coroanei, veţi găsi mule 
amănunte asupra bucatelor consumate mai mult de săteni. Tot 
acolo veţi află, reproduse după autori competenţi, tabele indică ul 
alimentele cari pot întreţine mai bine viața, 

Asemenea veţi pune toate acestea din nou în vederea celor- 
lalţi agenţi, căci hrana ce se dă muncitorilor face parte din 
plata lor. 

Legea tocmelelor agricole din Ungaria dela 1898, cuprinde o 
bună dispoziţiune în această privinţă, căci stabileşte ca hrana 
să se treacă şi în bani, pentru ca muncitorii să-şi poată tace 
socoteala de ce primesc ca mâncare. 

In legea noastră asupra învoelilor agricole nu se face nici o 
menţiune, dar aceasta nu trebue să ne împerlice de ada o hrană 
bună lucrătorilor, căci nu e vorba numai de o datorie legală 
sau umanitară ci şi de un interes al nostru propriu, 

Astfel se ştie că omul munceşte cu atât mai bine şi mai spor- 
nic, cu cât e mai viguros şi îndestul de hrănit, iar pe de altă 
parte să nu uităm că numai puriându-ne bine cu sătenii, vom 
puteă izbuti să-i ridicăm la o stare mai bună. 

Vă invit dar, a trată totdeauna bine pe locuitori, căci înă- 

sprirea raporturilor dintre locuitori și proprietari e pricinuită 
adesea de hrană şi modul în care sunt trataţi. In special hrana 
face parte direct din cestiunea ţărănească. Ea e în acelaş timp 
un factor de căpetenie în dezvoltarea viitoare a poporului, aşă 
că merită cu atât mai mult să purtăm grijă şi să aducem cât 
mai repede prinosul nostru de activitate şi de jertte pentru 
înbunătăţirea ei. In acest chip vom colaboră totleodată la 
rezolvirea problemei rurale, care atârnă atât de stat cât şi de 
proprietari, care trebue să călăuzească pe săteni în munca 
lor şi s'o îndrumeze către o agricultură mai raţională. 

In circulara sus amintită dela 3 Octomvrie 1903, vam mai 
arătat cât aunt de expuşi săteni) din cauză că nu se hrănesc 
în deajuns, la boli şi vicii cum e alcolismul și în genere la pierde- 
rea vivoarei lisice. Dovadă sunt recrutările pentru armată, care 
au început să înregistreze un număr tot mai mare detineri încă 
nedezvoltaţi pentru vârsta lor, cum şi numeroasele epidemii și 
în stârşit mortalitatea prea mare printre copii. 

Iară îndoială că aceste rele sunt pricinuite şi de alte cauze 
cum e neîngrijirea sănătăţii și altele, nu e însă mai puţin adevă- 
rat că hrana neîndestulătoare îşi are partea ei dacă nu prepon- 
derantă, cel puţin egală cu celalalte, aşă că trebuie să ne silim 
cu toţii pentru îmbunătăţirea ei. Pentru aceasta nu e însă de 
ajuns numai să slâtuim pe săteni, ci trebuie să le dăm exemple 
cât mai multe exemple din acelea care să poată fi urmate cu 
uşurinţă, să le arătăm şi să-i convingem despre mijloacele prin 
care ar putea o îmbunătăţi. 

In alărşit, în aceiaşi consideraţie a recoltei care se apropie, 
vă mai invit a urmă să supraveghinți de aproape toate lucră- 
rile, dând subalternilor d-v. instrucţiuni să se ocupe, ca totdea- 
una şi de recoltele locuitorilor care trebuese culese la timp şi 
păstrate în aceleaşi condițiuni ca şi ale noastre. li vor povăţul 
asemenea atât despre păstrarea produselor cât şi asupra vânzării 
lor, dacă se poate în comun, şi la timpul potrivit, spre a puteă 
obține un preţ cât mai bun. 

In acest scop veţi păsui pe locuitori pentru plata datoriilor 
ce ar aveă către Domeniu, iar pe cei cari ar aveă alte datorii, 
veţi face a se înlesni de câtre Banca Populară suma trebu- 
incioasă până la vâuzirea produselor. Se înţelege că se va face 
o severă selecţiune. pentru ca ajutând pe cei harnici şi de cu- 
vânt, să se deà tot odată o pildă celorlalți. 

Dacă banca nu dispune de fonduri, ne veţi înștiinţă spre a 
vedeă cum gar putea împlini această lipsă. 

Despre vâuzările în comun aveţi de asemenea o circulară, pe 
cea din 5 August 1902, încât nu măndoesc că astfel îndrumați 
vă veţi da toată silința pentru a corespunde aşteptărilor noastre 
care privesc bună starea locuitorilor depe Domeniile Coroanei. 


A Iministrator, Ion Kalinderu. 


GYI 
c. O 

O călătorie prin lad. 


n oarecare Enus, persoană istorică, d'intâiu ostaș apoi 
călugăr, în Irlanda, prin veacul 12, a avut o vi- 
ziune în felul acesta. Suflet încărcat cu multe pă- 
cate, odată spovedindu-se, a fost ocărât rău de 
episcop. Enus, ca să facă pocăință deplină, se leagă 
în fața episcopului că are să intre pe gura ladului de viu. 
Această crezută gură a ladului era o peșteră adâncă și cu 
neputinţă de cercetat din cauza gazurilor ameţitoare. El 
intră și trece prin zece locuri de caznă. Tot ce-ar puteâ 
inventă cea mai nebună fantazie, se poate găsi în viziunca 
acestui om care de altfel nu era om cu fantazie ca să crezi 
că el a născocit vedeniile lui. 

După ce trece prin locul unde balauri de foc se încolăcesc 
pe lângă cei păcătoşi, unde stau alții spânzurați peste flacări 
de pucioasă, iar alții scăldându-se în metal topit, ajunge la 
cei ce albi de spaimă, ca și când și ar așteptă moartea ori ceva 
și mai rău, se agață de piscul unei stânci până ce un vârtej 
de vânt șuerător îi apucă și isbindu-i în deavalma, îi asvârle 
în vale într'un râu adânc ce urlă prin noapte, curgând rece ca 
ghiața şi plin de putoare. Nu mai descriu pentru lungimea 
lor aceste opt locuri de caznă, și trec la al noulea. Enus 
ajunge la o uriașă văgăună în care fierbe tocul, o materie 
groasă și de-apururi în mișcare, iar mișeii dintrinsa sunt 
asvârliți la înălțimi ameţitoare, ca să cadă îndărăt şi să se 
scufunde, ca iarăși să fie aruncați in slavă. 

Și ajunge Enus într'această volbură de foc și sguduit de 
atâta groază încât uită cum se numește Mântuitorul lumii, 
și voește să-i rostească numele și nu i-l știe. Dar asvârlit 
de foc, el cade pe-o stâncă și stă fără să știe ce să facă. 
Atunci niște duhuri-arătări, cum n'a mai văzut, ies din adânc 
și-i zic: «Ce stai aici! Soții noștri ți-au spus că eşti în tun- 
dul iadului, dar au mințit, că așă e felul lor să mintă, dar 
haid să te ducem noi acolo!» Ei il târăsc cu ei, cu sgomot 
mare și înfiorător, spre un râu cu suprafața plină de fla- 
cări de pucioasă, dintre cari răsăreau capete de demoni. 
Și-au zis: «ladul e sub râul acesta, asta o știi tu, dar d'in- 
tâiu trebue să treci pe puntea asta». Puntea însă era întinsă. 

foarte sus de-asupra râului și aşa de îngustă, în cât ţi-eră 
groază numai să te uiţi la ea, și pe lângă asta așa de lu- 
necoasă, în cât chiar de-ar fi avut lățimea trebuincioasă, 
nimeni n'ar fi putut să stea în picioare pe ea. Apoi pe-acolo 
pe sus băteă un vânt așa de puternic în cât trebuiă să 
răstoarne omul. 

«Vai mie ! a strigat Enus, cum să pot trece pe-o punte 
așa de lungă și de îngustă și așa de lunecoasă, în bătaia 
unui vânt așa de mare!l».—«O, au strigat dracii, și nai să 
treci singur, ci să duci de coadă o vacă indărătnică, fiindcă 
ai furat-o». Și-acum se descrie cu mult umor trecerea bic- 
tului Enus pe punte. Vaca, apucată de coarne, se împo- 
trivește și nu vrea de loc să meargă inainte; urmează o 
svârcolire în dreapta și în stânga, până ce Enus în urmă, 
mână vaca pe punte, înaintea lui, ţinând-o de coadă. Cu 
spasme şi cu cutremur el face primii pași, dar îndată îl cu- 
prinde ameţeala şi piciorul îi lunecă de pe punte. Dracii 
dau chiote. Dar cu ajutorul lui Dumnezeu, în vreme ce se 
ține tare de coada vacii, el reușește să se sue iarăș pe 
punte. Acum alunecă vaca cu picioarele de dinnapoi, dar 
el o ţine din toate puterile și iarăș o ridică pe punte. 

Astfel ei merg încet încet inainte, dar nu făceaudecât să 
cadă mereu, dar nu cădeau niciodată amândoi într'aceeași 
vreme, şi așa se ajutau reciproc, tocmai cum nu crezuseră 
dracii. E lesne să-ți închipuești spaima ce-a dus-o Enus, dar 
iată alta acum. La mijlocul punţii îl întâlnește un om cu o 
sarcină mare de grâu, pe care și el o furase, și trebuiă ca 
pedeapsă să treacă peste punte. Nici unul din doi nu poate 
tace loc, de-aceea il roagă pe Enus cel cu grâul să se în- 
toarcă îndărăt cu vaca, iar Enus plângând il roagă pe ce- 
lălalt să se întoarcă el, căci Enus e in mare primejdie. Ast- 
iel se roagă unul de altul, și se simt în mare nevoe și nu 
ştiu ce să facă, iar dracii din râu râdeau de bucurie şi-i 
așteptau pe-amândoi să cadă. In sfârșit, după ce-au stat 
multă vreme in poziția aceasta, s'a îndurat Dumnezeu de-a 
trecut unul pe lângă altul fără să știe bieții cum. Astfel 
Enus ajunge la celălalt mal. 

Viziunea continuă în felul acesta a descrie altele și altele. 

In toate aceste descrieri e o naivitate spontanee și ele 
sə întemeează, probabil, pe adevărate viziuni. Acelaș veac 
«are le-a născut în Occident, a dat în Orient naștere vi- 

siunilor lui Mohamet: cum să se sue pe-o scară de lumină 
până într'al 7-lea cer, și-apoi de vârful pomului din para- 
dis prin nemărginitul ocean de lumină la tronul lui Alah. 
Dar pe când la Mahometani aceste descrieri au primit san=- 
țiunea de dogme și-au rămas ințepenite așa cum le-a po- 
vestit Mohamet, în Occident ele au putut să se desvolte 
necontenit, libere și fără nici o restricțiune din partea bi 
sericii Şi așa evul mediu aproape na avut alta nimic de 
făcut decât să poarte răsboaie religioase și să buiguească 
cuprins de fanatizm religios Călugării inventau tot telul de 
povestiri despre Iad, și-așa s'au născocit nenumărate «viziuni» 
despre focul gehenei, toate având tendința să provoace o 
sguduire în asprele suflete ale timpului. Negreșit, partea 
lor bună nu le-o tăgăduie nimeni, dar partea lor rea, se 
vede acum, căci zelul de-a tot înspâimântă cu ladul, a mers 
prea departe și ca orice lucru peste măsură, a avut cu 
timpul efect contrar. Şi nu e, cred, tocmai cea mai din urmă 
cauză a puținei religiozități din timpul nostru, faptul că sa 
fâcut abuz cu spaimele Iadului în veacurile anterioare, aşa 
că arma prin multă întrebuințare, s'a tocit cu totul și, prin 
talșa întrebuințare, a devenit azi ridicolă. Reacţiunea trebuie 
să vie. 

In scurtă vreme și poezia profană a început a se ocupă 
cu asemenea viziuni. Numărul poemelor de acest gen e 
mare, până ce in sfârşit Dante tratând cestiunea cu toată 
seriozitatea şi lărgind terenul dat de cei anteriori prin ve- 
derile științifice ale misticismului și ale scolasticei de pe acele 
vremuri, a creat nemuritoarea i operă «Divina Comedie», care, 
după cum se știe a luat elementele principale din viziunea 
fratelui Alberic de Monte Casino. 

Dintre aceste viziuni face parte și Visul Maicii Domnului 
și «Călătoria Maicii Domnului în Iad» și tot așa «Vămile 
văzduhului». 


G. Coşbuc. 


Cum să se omoare ţiparii. 

Țiparii se apucă cu o cârpă uscată și li se dă o lovi- 
tură în cap prin care să piardă simţirea și să înceteze zvâr- 
colirile lor; numai după ce li sa tăiat repede gâtul se pot 
curăţi fără a fi chinuiţi. 

ie 

Porţile de fier ale Dunărei. 


i ai jos de Golubaţ încep răpejunile gi alte piedeci ale 
ğ [ > plutirei, cari au făcutatâta vreme să fie Dunărea sår- 

bească o belea pentru „Societatea de plutire pe Dunăre“ 

și cari împiedecă și azi navigația (1). 

Mai întâiu trecem prin răpejunea Stenka (N'o fi Stânca?) 
o bancă sau prag de stâncă, lung de 800 de m., care din feri- 
cire, nu prea face mare turburare şi răpejiune. Tot așă e de 
lungă banca dela Kozea (românește „Apă serenă“ (o fi chiar 
serenă? Nu credem, ci „senină“, iar Sârbu! s'a luat după latinește ; 
cel mult ar putea [i „serină“). Stânca stă de-a curmezişul apei, 
acolo unde, dela 700 de m. se strâmtează aproape la jumătate. 
Stânca e un schist cu foiţe strălucitoare de mică. Cârmaciul 
nostru înaintează dar cu multă băgare de seamă. 

Insfârşit trecem banca dela Doiche lângă satul Brniţa. Îi zic 
şi „Grămada de bivoli“ Găci, când apele nu sunt mari, stâncile 
par un şir de bivoli cari ar trece în not Dunărea și li s'ar vedea 
capetele afară. Răpejunea aceasta e lungă de 400 de m. Dela 
Golubaţ în coace malurile sunt tot mai înalte gi mai prăpăstioase. 
Ne uităm cu plăcere când la înălțimile măreţe, când la cursul 
răpede al apelor. La dreapta se vede Dobra, vestită prin cărbunii 
săi de pământ, apoi la stânga se arată Drncova, unde se face 
strămutarea călătorilor g-a mărfurilor pe vase anume durate 
pentru a trece strâmtoarea. Vasul intră prea puţin în apă. Cănd 
se 'ntâmplă că apa e mică de tot nici această corabie nu poate 
iluti prin răpejuni; 50 de căruţi ale „Societăței de plutire pe 
Dunăre“, duc măriurile şi călătorii dela Drencova la Orşova. 

La Drncova începe Strâmtoarea de sus (Gornia Klisura) (2), 
în care Dunărea trece prin pragurile dela Piole, (3) Jzlaz, Tah 
talia, Vrauni şi Greben. 

Pragul Piole se'nalță de 10 m. din apă, dar nu e primejdios 
pentru vase. Nu e tot aşă cu pragul Izlaz și Tahtalia, cari 
urmează unul după altul şi au împreună lungime de 1800 de 
m. Pe acì, chiar când sunt apele mari, se trece cu mare băgare 
de seamă și pază Li se zice, Mali sau gorni ghierdap“ (4). („Poa- 
rta de fier 


(1) Cartea lui Sp. Gopcevici (Serbien und die Serben) e tipărită în 1888 
nainte de regularea Porţilor de fier. — 

(2). Clisura e cuvânt romănesc, cunoscut în multe locuri în peninsula 
balcanică. E dela verbul clid, înclid, care aveă participul elis, înclis, Şi 
clisură e dela clis ca arsură dela ars. Să băgăm de seamă că la clisura, 
cli s'a păstrat sub formă veche cu , ca la Românii din Macedonia şi că la 
erbi s'a păstrat aşă cum l-au luat de mult dela noi. 

(3) E româneşte Piuäle pluralul dela Piuă. 

(4) Gherdap e turceşte. Mali (mic) Gorni (dela deal) Sârbeşte. 

mică“ sau „Poarta de fier de sus“). Să se facă numai o greșală 
la cârmit şi s'a isprăvit: vasul se sfarmă de stânci! La Izlaz 
(„Eşire“) care e lung de 468 de m., Dunărea e largă de 740 m., 
iar apa curge cu iuțeala de 3 m. 1 pe secundă peste stânci. In 
Tahtalia se lărgeşte până la 1080 de m. (cu adâncimea de 66 m.),. 
iar iuţeala e numai de 2 m. 4 pe secundă. 

Când vasul clătinindu-se alunecă peste vârtejuri și zgomotul 
valurilor te asurzeşte, iar înnnaintea ochilor îţi trec malurile înnalte 
dela 400 — 800 de m., ici coperite cu păduri, dincolo stâncă 
goală, înţelegi că nici un fluviu european nu-ţi dă astfel de pri- 
velişte. 

In jos de Tahtalia se allă pragul de la Vrani. Adâncimea e de 
1 m. 2, iar lungimea pragului, de 70 m. de-a curmezișul apei. 
Mai în jos seînnalţă la 68 de m. Grebenul la dreapta, iar la 
stânga Cucoiova la 780. Intre aceste două înălțimi e trecătoarea 
Greben, în care apa curge spăimântător de răpede, căci Dunărea 
e lată aproape de 300 m., urletul vârtejurilor şi' al răpejunei te 
îngrozeşște.Mai la vale de Greben, Dunărea se lărgește ca un 
lac uriaș: dela 300, la 2.200 de m. de lățime. Aci e insula Po- 
reci, aproape de malul sârbesc. 

Poreci e vestită în istorie. La începutul; veacului al -XIX-lea 
eră aci cetatea cea mai tare a Serbiei. Maiorul Gramberg a aflat 
aci in 1608, 30 de tunuri. Totvş la 1813, Turcii au luato tot 
aşă de lesne, cum o luaseră 'nnainte şi Serbii. Pe comandantul 
Hagi Nicola l-au tăiat Turcii. 

Pe locuitorii orașului Poreci i-a mutat prinţul Miloş, în 1832, 
pe malul Dunărei, întemeind orașul Donii Milanovaț. 

Insula Poreci se împarte în trei insule. Pe cea dintâiu se află 
ruinele unei bisereci, a doua (cea mai mare) e Milencovo ostrovo, 
a treia (foarte mică) e Hagino ostrovo. 

In curând vedem orăşelul Donii Milanovaţ, (2000 de loc). Aci se 
poate cobori pentru Maidanpek (mine). In apropiere sallă ruine 
romane. 

Innaintând vedem dincolo de Gura rîului Poreci, în depăr- 
tare, piscul innalt Rtani, pe care însă îl pierdem răpede din ochi. 
La dreapta ni se arată ruina Tricule (Trei turnuri). Sunt trei 
turnuri în patru muchi. Unul e cu temelia în apă şi un podde 
lemn îl leagă cu al doilea de pe uscat. Intre acestea şi al treilea, 
trece drumul spre Orșova. Turnul din apă are încă sus un cer- 
dac sau balcon. Lângă 'Fricule e trecătoarea lufi (o fi româneşte) 
unde Dunărea e lată de 1270 de m. Pe malul sârbesc e satul 
Golubinie. Mai la vale începe „Strâmptoarea de jos“ (Donia cli- 
sura), zisă pe hărţile vechi și „Poarta de fier“, deşi cu drept numele 
acesta se cuvine numai strâmtoarei dintre Orșova şi Turnul 
Severin. 

Donia clisura e partea cea mai măreaţă din tot cursul Du- 
nărei. „Cea mai frumoasă parte a Rinului e un biet orfan față 
de Donia clisura“ zicea un Berlinez care se află cu noi pe vas. 

Nu se poate descrie frumuseţea acestei trecători —a cărei 

parte mai însemnată e trecătoara Cazanului — Trebue s'o vezi. 

Indată după Golubinie vedem în depărtare ziduri înnalte şi po- 
somorite, de stâncă — la dreapta o înălţime de 739 m. [Velichi 
Strbeț din muntele Miroci) la stânga Goleţul mare 808 m. [romă- 
neşte] (din munteie Sretini). Aceste ziduri arată începutul pa- 
sului sau trecătorei Cazanului. 

Ne apropiem şi scoatem un strigăt de mirare, căci nu putem 
vedeă pe unde își deschide Dunărea drum mai departe. Stâncile 
Calinichi se apropie așă de mult și cursul apei se încovoaie așă 
încât ai zice că te afli pe un lac închis. 


arciorova, 


Vederea Dunăreila V 


Mai jos de stâncile Calinichi începe Cazanul. In Cazan Dună- 
rea se îngustează până la 165 de m. şi e adâncă de 60 
curgând cu o iuţeală de spăriat pri'ntre maluri stâncoase ce se 
înalță drept în sus din apă până la 700—800 m. Aci te stăpâ- 
neşte același simţ de.nemicnicia omului ca şi când priveşti Mont 
Blancul dela Chamounix, sau când le afli în vre-unul din fiordurile 
cele măreţe ale Norvegiei. + 

Dar aci te sileşte să te miri nu numai natura, fiinţa cea mai 
înnaltă din lume, ci şi meşteşugul omenesc. Delu Baziaş până la 
granița romănească este, pe lângă malul Dunărei, un drum ne- 
spus. de măreț. I se zice „Calea lui Széchenyi“, şi-a durat, dela 
1837—1840, inginerul Vásárhelyi. E una din lucrările cele mai 
însemnate ale lumei. Trecând peste viaducturi, prin săpături cu 
multe bolte, pe lângă păreţi uriaşi ce se înnalţă drept în sus, ne 
arată la fiece cotitură a Dunărei priveliştile cele mai măreţe. 
Se întrece in măreție şi îndrăzneală cu calea romană de pe 
malul sârbesc al Dunărei, unde i se pot vedeă încă urmele. Calea 
romană, dacă ţinem seamă că n'au avut la îndămână cei ce-au 
lucrato nici vase cu aburi, nici pulbere de puşcă, nici maşini, 
e lucrare mai măreaţă decât a lui Vásárhelyi, Ce respect trebue 
să avem față de neamul Romanilor, care a izbutit a birui aici 
toate greutăţile cari păreau a lace peste putinţă durarea unui 
drum! Romanii au făcut săpături adânci de 2 m. şi mai mult 
în păretele de stâncă, lucrând cu unelte de fier; apoi au lăcut 
găuri patrate, adânci, mii şi mii, au băgat în ele drugi groși, 
pe cari au aşezat scânduri, aşă că drumul sa făcut lat de 4 m: 
(doi în stâncă și doi pe podul de lemn, deasupra apei). Găurile 
se văd şi azi. «Societatea de plutir& pe Dunăre» a pus în tre- 
cătoarea Cazanului o lespede de marmură în cinstea şi amintirea 
lui Széchenyi, după cum soldaţii romani au făcut pentru Traian 
în Donia clisura. 

in păretele de stâncă se văd multe peşteri; ba chiar tuneluri, 
lungi de câte 400 de m. Cea mai vestită e cea din fața lui 
Velichi Stribeţ, căreia îi zic peștera lui Veterani, la 50 de m. 
dela fața Dunărei, înnainte de a ajunge la Dubova, în muntele 
Sucarul mare [romăneşte] Intrarea e înnaltă de 5 picioare. Ge- 
neralu! Veterani a întărit-o, a făcut înlăuntru loc pentru 600 de 
oameni, cuptoare şi fântâni. Se zice că Veterani a apărat pe- 
ştera în 1692, cu 400 de inşi. De acolo lau scos înse Arnăuţiii. 
După alţii a stat aci căpitanul baron de Armans cu 300 de ingi, 
iar după o apărare de 45 de zile s'a supus paşei dela Bel- 
grad şi în 1788 a fost aci maiorul Stein şi sa apărat două luni 
de zile. Turcii au pierdut 2000 de inşi şi când Stein s'a dat 
învins lau lăsat să plece slobod şi cu cinste impreună cu oa- 
menii lui. 

La Dubova sa lăţit Dunărea, făcând iarăşi un lac, apoi iar 
se îngustează. Indărătul unei sucituri a apei, aflăm în sfârşit 
tabla lui Traian. Pe dânsa se află scrise următoarele: 


IMP. CAESAR DIVI NERVAE F. NERVA TRAJANUS AUG. 
GERM. PONTIF. MAXIMUS TRIB. POT, LII. PATER PATRIAE 
COS. II. 

MONTIS (ET FLVVID) DANVBI RVPIBVS SVPERAT (IS 
VIAM PATEFECIT) (1). 


(1) almpăratul Cezar Nerva Traianus dumnezeescul, fiul lui Nerva, preot 
mare, a IV-a oară tribun, părintele patriei, consul a IV-a oară, a durat această 
cale învingând stâncile muntelui și ale Dunărei». 

Tabla lui Traian o ţin de sus două genii (după alţii, delfini 
sau Victorii), acuma în stare foarte rea. Insâşi scrierea se citește 
anevoie, căci pescarii tac foc sub ea şi fumul a înegrit-o. Păcat 
că guvernul sârbesc nu ia nici o măsură de apărare. Dela eşi 
rea din Donia clisura până la Orşova (Ungaria) sau Techia (pe 
țărmul sârbean) se mai văd locuri lrumoase, dar nu ca până 
acolea. 

Inapoi de Orşova e locul unde Kossuth a îngropat la 1849 
coroana sfântului Stelan înainte de a trece în Turcia. 

Nu departe e insula Ada Kale, cea uitată în tractatul dela 
1878 Mai jos, la stânga e graniţa românească, la Vârciorova şi 
mai la vale de aceasta «Porţile de fier» (Gierdap, Demir-Kapv, 
Albia Dunării e semânată cu numeroase stânci, cari se văd mai 
ales cânul apele sunt s-:ăzute. Vârtejurile şi zbuciumul valurilor 
arată că supt apă se afla alte stânci. Trecem prin Gornia şi Do- 
nia Belega şi prin cele 23 de vârtejuri lângă insula Baleni în 
faţă e sutul Sip. Locul cel mai însemnat aci e pragul Prigrada 
unde Dunărea e îngustă de 130 şi adâncă de 51 m. luţeala 
apei e de 3—5 m. pe secundă. 

La satul sârbesc Sip vedem multe cârlige pentru prins morun. 


St N. 


BUNICA 


Ghiţă, e băiețaş bălan, cam slăbuț, de mic era tot bolnăvi- 
cios. Noroc de bună-sa, care l-a îngrijit păn pe la cinci ani ca 
pe un copil de ţiţă. Dar şi el țineà la bătrâna. De când orbise 
biata, o cată şi se miră cum i-ar întra în voie. 

Pe mică pe ceas, alergă s'o întrebe: 

— Buno ce faci? Nu ţi-e sete? Am adus apă proaspătă. 

La masă stă alături, îi presară sare pe bucăţica de peşte sau 
de carne ori îi alegea de oase. Dumineca o ducea de mână la 
biserecâ. Se minunau toţi: ce copil al lui Dumnezeu eră Ghiţă. 

— Să cauţi nouă sate, nu găseşti aşa nepot, ziceau vecinele. 

— Să fie, că şi mămuca l-a îngrijit. De nu eră dânsa, nu mai 
călcă el iarbă verde. Într'o iarnă, nu ne fătase vaca; se ducea 
biata bătrână pe ninsoare și troene tocmai ia părintele de-i adu- 
ceă lapte. 

— La aşa bunică, așa nepot. 

— Nu-i vrednic nici să-i treacă pe di'nainte, cât a chinuit cu el. 

Ghiţă asculta şi tot mai cu drag o privea pe buna carea căz- 


nit atât cu dânsul. 


* 
+ * 


Erà în toiul prăşitului de al doilea, toți plecaseră la câmp, re- 
măsese Ghiţă şi bătrâna, să vază de casă. 

— Buno, merg să mut priponul viţelului, stai aici pe prispă 
pănă vin. 

— Stau, gura maichi, ce să fac. Zi sfântă de lucru şi eu șez 

ca un trântor. O cană de apă, de nu mi-ai aduce tu, nași uscă: 
de sete. 

— De ce, oare, nu vezi, buniţo. 

—- Atâta amar de ani, atâta supărări, atâtea lacrimi câte-am 
vărsat, mi-au secat, vederile. Nu se 'ndură Maica Domnului să 
mă stringă. 

— Eu voi să trăești. 

— La ce ? Când nu mai sânt bună de nimic. 

— Ba eşti. Ne spui atâtea de pe vremea Turcilor şi-a altor 
lifte ce veneau pe capul bieţilor oameni. Dar cutremurul cel mare 
cum a fost? Am uitat. 

— Cum să fie? Se clătină blidarul ca o mărgea, toate stră- 
chinele au căzut jos. Răgeau și vitele, de groază. Mare cumpănă! 

— Buniţo, ştii una; hai cu mine, te duc de mână. 

— Nu se poate, remâne casa singură. 

— Da. Ne-ar certa mama. Ascultă, buniţo, am adus apă rece 
în tindă, ulcica e pe capac. 

— Să creşti mare, cumintele și mila bunei. Mi-au înţepenit 
oasele de atâta cât stau. 

— Ştii una, buniţo ? 

— Dacă mi-i spune, oiu şti. 

— Am făcut eu un meremet să poţi merge în livadă singură, 
când o da soarele la prispă, vrei? 

— O să mă bușesc de toate păn s'ajung. Ştii: de Paşti, cât pe 
ce să-mi rup piciorul, când am voit să merg în pomăt. 

— Am făcut meremet sănu cazi. Strâng tot din cale. 

— Parcă eu ştiu încotr'o s'apue. 

— "Ţi-am spus doar c’ am făcut un meremet. Ghici cum ? 

— Nu ştiu, dragul bunichiei ? 

— Am legat funia de stâlpul casei şi de mărul din livadă. Te 
ţii cu mâna de dânsa şi, când o da soarele aci, mergi acolo la 
umbră. Dacă ţi se uraşte ori ţi-e sete, vii îndârăt cu mâna pe 
funie. 

— Cumintele bunei, cum s'a gândit el! Zeu! Unui bătrân și 
nu-i da așa lucru prin cap. Vin, dragule, să-ţi sărut perişorul 
cel moale ca mătasea. 

Bătrâna prinse cu mâinele câpşorul băiatului, îl sărută în 
creștet şi-l netezi cu duioşie. 

— Ştii, buniţo, povestea feciorului care a mers dea adus ve- 
derile moșşului furate de zine? Aşi merge zi și noapte numai de 
te-aşi puteă face să vezi. 

— Acela eră fecior năzdrăvan. 

— Acuma nu mai sânt năzdrăvani? 

— Nu, că s'au făcut oamenii rei şi păcătoşi: sar mânca unul 
pe altul, de-ar puteă. 

— Se zice că pe unii îi vindică doctorul. 

— Pe unii, da. Peste mine au trecut prea mulţi ani. Tinerețe 
fără bătrâneţe, nu se pot. 

— Iţi pare reu, buno că nu mai eşti tânără? 

— De ce să-mi pară reu? Aşa e dat dela Dumnezeu, cine a 
fost tânăr să fie și bătrân. Numai veleatul prea lung nu-i bun, 
ales când pierzi vederea şi eşti altora povară. 

— Eu n'așşi vrea să mor. 

— Tu să trăeşti, să fii bucuria părinţilor. Eu mi-am trăit traiul, 

mi-am mâncat mălaiul, vorba veche. Acuma sânt ca un drume 
obosit de-o cale lungă. Că lungă e calea celor şapte-zeci de ani şi 
mi-i dor de odihnă. Nu e noapte să nu visez pe unchiaşul şi pe 
flăcăii ce i-am îngropat. Imi fac numai cu mâna şi-mi zic: «Dar 
vino odată, mămucă, de te odihnește. Nu te-ai mai săturat de trăit? » 

— Buno, eu plâng, dacă zici aşa. 

— Atunci e bine, când nepoţii plâng pe bunici. Doamne fereşte, 
când e altfel. 

— Vezi, buno, nu ţi-i milă de noi. Vrei să ne superi. 

— Aşa a lăsat Dumnezeu: omul, ca floarea, resare, crește, 
înflorește, dă roade şi pe urmă se usucă şi gata. Eu sânt ca hlu- 
jul de Soarea Soarelui, când s'a uscat, toamna. Ce mi-i bună mie 
viaţa ? Mă dor oasele, nu văz, nu pot fi nimănui de-un ajutor. Sânt 
o belea pentru bieţii copii. De câte ori nu te poţi duce la şcoală 
din pricina mea. Astă iarnă nu eră să ard, de nu-mi stingeai 
fusta. ` 

Băiatul remase pe gânduri, simțià jale. «Să n'o mai vază el 
pe bunică sa ?» Căută să respunză ceva, să-i spuie că n'are drep- 
tate şi nu-i veneă nimică în gând. Pe urmă zise: 

— Măicuţa zice că multe sfaturi ştii să dai. Când nu pricepe 
cum să facă câte-un lucru, numai ce-o auzi: «Mă duc să 'ntreb 
pe mămuca:. In cartea noastră e o poveste. Să ţi-o spun, buno ? 

— Spune, gura maichei. 

— Zice că mai de mult eră lege că oamenii își omorau pă- 
rinţii bătrâni. Ce câini erau la inimă, buniţo ! Dar unul s'a ne- 
merit mai bun și n'a ucis pe bătrân, ci l-a ascuns într'o chiliuţă. 
A venit o foamete şi a ţinut șapte ani. Pierduseră oamenii şi se- 
mânţa pâinei. Acuma așteptau să moară de foame. Nime nu ştiă ce 
să facă. Dar feciorul care ascunsese pe bătrân, se duse da-l întreabă: 
ce-i de făcut. «Dragul tatei, spune oamenilor să are drumurile, că 
pe drumuri sânt seminţe căzute, astea vor rodi şi veţi căpătă la 
loc semânţă de pâine albă». 

— Se vede că bătrânul mai apucase în tinereţe așa foamete 
şi de-aceea știă. O viaţă de atâţia ani te 'nvaţă multe. 

— Dar împăratul, de mirare, l-a chemat să spuie cum i-a venit 
lui în minte așa lucru. El nu voea în ruptul capului. Păn ce l-a 
ameninţat cu moartea. Că, vezi, se temeă să nu-i ucidă pe bătrân. 
Când a auzit împăratul cum a fost şiretenia, a dat poruncă să nu 
mai uciză bătrânii că sânt şi ei buni cu sfaturile lor. 

Ochii bătrânei străluceau de bucurie ascunsă, ascultând povestea 
nepotului. 

— Ne-am luat cu vorba și viţelul stă neadăpat. Ghiţişor, dar 
înţepeneşte, maică, bine ţeruşul. De scapă, tocmai la mă-sa fuge și 
deseară nu mai are Bălaea strop de lapte: suge diavolul ca șar- 
pele, ba se mai și betejeşte. 

— Mă due, buno. Şi-o să c'am zăbovese. Sånt în poiană căp- 
șune, trebuie să fie coapte; iau ulcica să-ţi aduc și matale. Da, 
buno, mă lași? 

„— Să nu zăbovești mult. Și te încalţă să nu-ţi dea ţepi în pi- 
cioare. 


Sofia Nădejde. 

FOIȘORUL DE FOC. 


ultă vreme serviă ca observator pentru focuri 
în București turnul Colţii. Când s'a dărâmat 
acesta, s'a construit pe Bulevardul Ferdinand 
un foișor, înalt de 45 de metri. In interior 
se află un rezervoriu pentru apă cu un vo- 
lum de 1.000 m. c. El mai servă ca regulator 
pentru reţeaua de conducte a alimentării ora- 
șului cu apă. 

= Privirea ce se înfățișează din vârful acestui 

foişor este foarte interesantă. 

«La întâia vedere—ziceN. Pralea într'un articol din ziarul. Seco- 
1ul» —privirea se pierde în labiriutul străzilor întortochiate ce şer- 
puiesc în toate direcţiile. Nicio orientare. Par'că-unde au apucat 
de s'au aşezat acolo şi au clădit case Bucureştenii de altădată, 
ca nişte vagabonzi fără seamâăn. 


Foişorul de foc din Bucureşti. 


«De ce laşi privirea să alunece peste intinderea de acoperișuri 
roşii ce se ivesc din haina lor de verdeață, de ce desfaci spaţiul 
mai mult, zăreşti depărtârile, ceata dealurilor dela marginea Bu- 
cureştilor, dincolo de cari câmpiile nemârginite te fac să te pierzi. 

«In spre Obor, partea mai apropiută dincolo de dealurile Co- 
4entinei, dincolo de cetăţuia mohorită a Plumbuitei, un lanţ de 
păduri închide geana zării. 

«Colentina ca un şearpe de argint, muindu-şi solzii în razele 

soarelui prinde privirea şi o intoarce către capătul celălalt unde 
oraşul se întinde nesfârșit au cocioabele mahalalelor sărace. 

«Intre aceste părţi, peste grămădirea clădirilor, cupola Ate- 
neului cu căţuia jertfelor din vârful lui predomină cea mai fru- 
moasă vedere a oraşului. 

«Cişmigiul pare o pădure înconjurată de grădini imense. Din 
loc în loc pe toată întinderea plopi uriași vineţi, străjuesc parcă 
întinderea, făcând un fel de împărțire pitorească a orașului în 
sute de împărțiri. 


Vederea Bucureştilor. 


«Palatul beizadelei Sturza din capătul şoselei, cu forma lui 
aproape cubică, în bătaia soarelui, cu împestriţarea-i de culori și 
cu turnuleţele de aramă ce licăresc la soare, pare un imens co- 
teţ de porumbei în cari se pot adăposti toţi porumbeii Capitalei. 

«Acoperişul roș al palatul funcționarilor cu cupolele ei carac- 
teristice par'că ar fi o clădire arabă ivită cine ştie cum în faţa 
marelui coteţ de porumbei. 

«Şoseaua ca o altă pădure se întinde spre fundul zării închisă 
prin rariştea Bănesei şi roșia ruină a castelului din Mogoşoaia. 

“Incolo, clădiri informe grămădite spre mijloc ca nişte enorme 
blocuri de piatră în cari ochiul nu găsește nimic plăcut. Abia 
din loc în loc turlele argintii ale bisericilor schimbă monotonia 
aceasta. 

«Spre capătul liniei bulevardului, castelul Cotroceni cu acope- 
rișul neregulat străluceşte în faţa clădirei arabe a Institutului 
Botanic. 

«Şi de partea ceastălaltă mai spre răsărit, zariştea e închisă 
de fațada albă a palatului Artelor din Expoziţie şi Cula cea mai 
ales bătută de soare, e ca un mic juvaer în mijlocul celorlalte 
clădiri ce nu se văd. 

«Alături cazanele uriaşe ale Uzinei de gaz, ca nişte pietroaie 
cărate de pe altă lume, brăzdează verdeaţa nesfârșită cu albi- 
ciunea lor. 

- Dincoace spre răsărit, Dâmboviţa se ghiceşte după dealuri şi 
după turnul Radului Vodă totul se pierde într'o mare nesfârşită 
de acoperișuri și verdeață. 

Dincolo de margini, izolată par'că în nemărginirea câmpului, 
mânăstirea Pasărea cu zidurile albe, luceşte ca o arătare pioasă 
înnaintea cetăţii pline de păcate. 


Lucrările agricole în luna lunie, 


Dar 


Sfaturi de obşte. 


SR 
Săli luna aceasta se urmează cu seceratul grâu- 
A lui ca și al altor cereale, cu treeratul și în- 
E grijirea semințelor puse la magazie. s 
Indată după ridicarea grânelor de pe câmp 
ar trebui ca toate locurile de miriște să se 
are cât se va puteà mai la suprafață, ca astfel toate 
seminţele de ierburi vătămătoare să fie acoperite 
cu pământ. Aceste seminţe la cea mai mică ume- 
zeală vor încolţi şi vor crește şi când locul este 
acoperit de verdeață se grăpează în lung şi de-acur- 
mezișul, şi astfel toate buruienile sunt desrădăci. 
nate și uscate de căldura soarelui. Astfel de lucrări 
se fac de agricultorii din străinătate şi sunt bine 
făcute fiindcă numai cu modul acesta îşi pot scăpă 

semănăturile de fel de fel de burueni vătămătoare. 

Toate ogoarele (arăturile) făcute în luna Maiu 
şi Iunie, în această lună se ară pentru a doua oară, 
însă de această dată arătura se face de-acurmezișul 
locului, ca brazdele să se fărămiţeze mai bine. 
Aceste arături se fac mai la suprafaţa locului. 
In Transilvania după ce au trecut? (două) săp 
tămâni dela această arătură, agricultorii săteni gră- 
pează locul, ca pământul să se mărunţească şi mai 
bine. Această lucrare mie însă îmi pare de prisos. 


Seceratul ovăzului, 


Pe la jumătatea acestei luni sau chiar pe la sfâr- 
șit, se incepe seceratul ovăzului, care ca și tree- 
ratul se face cu aceleași instrumente agricole. La 
hectar ovăzul poate să producă dela 8—70 hect. 

Cailor, ovăzul se dă după ce-au trecut 2 luni dela 
secerat. Paiele de ovăz se pot da ca hrană la toate 
vitele și când sunt bine păstrate sunt mai hrăni- 
toare decât paiele de orz. 


Macul. 


Daca s'a copt, se smulge sau se taie cu secera 
sau cu un toporaş. După secerat, se fac mici snopi 
cari se aşează glugi, se lasă 15 zile în bătaia soa- 
relui şi după aceea se treeră sau se bate cu un băț. 
După treerat seminţele se dau la ciur de 2 ori, ca 
să se curețe bine Se pun la magazie, unde se păs- 
trează până la vânzare. Macul produce la hectar 
20—26 heetolitri. 


Inul. 


Când s'a semănat numai pentru fuior, se recol- 
tează până nu s'au copt semințele; iar când sa 
semănat şi pentru seminţe atunci recolta se face 
după ce seminţele s'au copt. Inul se smulge din 
pământ cu multă băgare de seamă, ca tulpinele 
să nu se rupă și seminţele să nu se scuture. Smul- 
sul inului se face mai bine când pământul are 
puţină umezeală. După smuls se fac mici snopi 

(mănuşi), cari se leagă cu teiu, cu paie sau chiar 
cu fire de in mai mici. După recoltă, inul se usucă 
la soare şi după ce s'a uscat se bate pe un scaun 
ca să se scuture seminţele şi foile. In timpul usca- 
tului inul nu trebueşte lăsat ca să cadă roua pe 
el afară, nici ca să fie plouat. 

După ce inul s'a uscat şi s'a bătut, după ce s'au 
scos seminţele, se topeşte în apă stătătoare. După 
topit se spală bine, se usucă, se bate şi se meliţă, 
apoi se dărăcește şi se perie Inul poate produce 
fuior 6—600 kgr. şi sămânță 3—500 kgr. 


Mustarul. 


Muştarul se recoltează ca şi rapiţa, când trun- 
chiuleţele au început a îngălbeni, iar foile a cădeă. 
După recoltă se duce la arie unde se trecră. Se- 
minţele se păstrează mai bine în pleava lor în ma- 
gazie până ce se usucă bine, după aceia se vån- 
tură. Muștarul poate să producă la hectar dela 
12—15 hectolitri. 


Lintea. 


Lintea se coseşte dimineaţa până ce nu s'a ri- 
dicat rouă, după cosit se mai lasă vre-o câteva zile 
în bătaia soarelui. după aceia se treeră; iar boa- 
bele se păstrează în magazie până ce se întrebuin- 
țează. Lintea poate să producă la hectar 1» —30 
hectolitri. 

Mazărea. 


Mazărea se recoltează când păstăile cele de jos 
sunt coapte. Culesul se face dimineaţa, totdeauna 
pe un timp frumos şi liniştit ca boabele să nu se 
scuture. După recoltă se treeră, după aceia se vân- 
tură şi boabele se păstrează în magazie. Mazărea 
poate să producă la hectar 20—30 hectolitri. 


Cositul mohorului, porumbului si al sorgului. 


Când aceste nutreţuri nu se dau în stare verde 
ca hrană animalelor, atunci îndată ce au înspicat 
se cosese şi se face fân şi astfel să dă ca hrănă 
vitelor. Când aceste nutreţuri nu se pot uscă din 

cauza timpului prea ploios, se pot păstră în anu- 
mite gropi, unde dospese şi în cazul acesta poartă 
numele de nutreţ murat, sub care stare se dau vi- 
telor în timpul ernei. 


Culesul cânepei. 


Cânepa semănată în luna Aprilie pentru fuior, se 
culege în această lună, când tulpinele capătă o co- 
loare galbenă. Aceleaşi lucrări pe cari le-am văzut 
la recolta inului se fac și la a cânepei, cu deosebire 
că cânepa se topeşte mai bine în apă stătătoare 
decât în apă curgătoare. Cânepa poate să dea dela 
500—1.200 kgr. fuior şi seminţe dela 3—400 kgr. 


Rapiţa de toamnă. 


Semănatul rapiţei de toamnă, numită şi coltza, 
se fare de pe la 20 ale acestei luni. Ca soiuri de 
rapiţă se seamănă rapiţa de Hamburg şi rapița pa- 
raploaie, cu floarea albă. Semănătura se face prin 
împrăştiere şi în rânduri cu maşina. Depărtarea 
dintre rânduri va fi de 40—50 cm., în acest caz se 
seamănă 3—6 litri de sămânță şi când seseamănă prin 
împrăştiere 4— 8 litri de sămânță. Rapiţa creşte bine 
în pământurile în cari crește grâul. La noi se mai 
seamănă şi rapiţa comună cu floarea galbenă. 


In grădina de pomi. 
Pomii pe timp secetos trebuesce udaţi și mai tre- 
bue tăete toate crăcile date dela rădăcină şi de pe 


tulpină. De pe la 20 ale lunei se poate începe cu 
altoitul cu muguri, crescuţi în acest an. 


In grădina de legume. 
In grădina de legume se începe culesul mazărei 
şi a lintei, se recoltează seminţele de morcovi, pă- 


stârnac, pătrunjel, de steclă, de salată, conopidă, 
varză, gulii şi ceapă. 


In podgorii. 
Dacă via nu s'a plivit şi nu s'asăpatpână la 20 
ale lunei st. v., aceste lucrări trebuesc amânate până 
când strugurii au început să dea în copt. 


- 

Vitele de muncă. 


Vitele de muncă trebuesc bine hrănite cu nutre- 
turi verzi şi cu grăunţe uruite. Ca vitele să nu fie 
înțepate de muşte, să se spele pe corp cu apă în 
care s'a fiert foi de nuc. După ce sa ridicat grâul 
de pe câmp și după ce miriștele s'au păscut de oi 
şi alte animale, se pot ară și semănă cu mohor, 
amestecat sau cu muștar alb, sau cu hrișcă ame- 
stecată cu meiu sau cu muștar, și dacă timpul va 
fi ploios, în toamnă vom avea un bun nutreţ pen- 
tru toate vitele. 

Tunsul meilor. 

Unii ciobani tund mieii, a căror lână este căutată 
de plăpămari. Tot în această lună se despart mie- 
lele de berbecuţi, cari s'au lăsat de prăsilă. 

Albinele. 

Pe la 20 Iulie se începe cu recolta mierii, cari 
trebue să se facă într'o zi noroasă, când căldura 
este mai scăzută, fiindcă în stup se găsesc mai pu- 
ține albine. Retezatul fagurilor se face mai puţin. 
La recoltă trebuie să avem în vedere şi starea tim- 
pului, ca albinele să poată înlocui ceeace s'a recoltat. 


V. S. Moga. 
O 


Mulsul şi calitatea laptelui. 


S'a dovedit că laptele, care se mulge mai la urmă este cel mai 
gras. De- aceea trebue ca la muls să se golească pulpa cum se 
cade. Revista «Economia» din Caransebeş dă câteva amănunte 
interesante. 

Prin încercări s'a constat, că între laptele muls la început 
gi cel muls mai la urmă e mare deosebirea în ce privește 
bunătatea şi grăsimea lui. Și anume, la mulsul unei vaci au 
lăsat să se scurgă laptele în cinci (5) dilerite vase. Examinându- 
se laptele din aceste vase, sa aflat că în laptele muls mai 
nainte au lost numai 5%, de smântână, apoi în laptele cel din 
vasul următor 8%, în celălalt 12.5%,, apoi 131/;%, şi în laptele 
din vasul, în care s'a muls mai la urmă 17.50%, de smântână. 
De aici vedem, cât este de bine să se mulgă tot laptele din 
pulpă şi cu cât se păgubeşte cel-ce nu golește pulpa la mule. 


— prO = 

PĂDUCHIL CAILOR. 


Ca şi omul, animalele domestice au şi el păduchii lor. 

Cauza dezvoltării păduchilor la orice animal, este neapă- 
rat molipsirea. Odată păduchii luați de un animal dela un 
altul păduchios, ei se prăsesc dacă bine înţeles sunt lăsați 
în pace, nesupăraţi prin curăţenie şi tratament. Fi se pot lua 
sau deadreptul dela un animal la altul sau prin obiectele 
atinse de un animal bolnav, ca peria, ţesală sau pătură. 

De regulă, păduchii după un fel de animal nu se iau la 
o altă specie, de exemplu păduchii dela bou nu se iau 
la cal. Cu toate astea sunt unele din aceste parazite care 
pot trăi şi produce boala la animale deosebite. Aşa este 
unul, care poate trăi şi pe cal şi pe măgar (se numeşte în 
ştiinţă trichodectes pilosus). Altul, al găinii, trăeşte şi pe curcan 
şi pe fasan, etc. (se numeşte în ştiinţă 7nenopon biseriatum). 
Afară de aceste două cazuri şi încă vre-o două trei, un 
păduche al unui soiu de animal nu trăeşte pe unul de altă 
specie, şi dacă întâmplător este luat, el caută să fugă îără 
intârziere. 

Pe lângă contagiune mai este şi murdăria care face să se 
prăsească păduchii. Animalele murdare, neţesălate, ne periate, 
acelea cu părul lung şi des sufer mai întotdeauna de pă- 
duchi. Animalele slabe, anemice, limfatice, sunt mai prielnice 
acestor parazite ca acelea bine întreţinute, pline de viaţă. 
Viţeii, mâniii, ca şi animalele prea bătrâne, sunt predispuşi 
a fi mâncaţi de păduchi, dacă nu se îngrijesc cu luare aminte. 
Păduchii se dezvoltă şi se întind mai uşor în grajduri cu 
un număr mare de animale. li aflăm la boii ţinuţi cu lunile 
în poverne, ş. a. 


Oile slabe, anemice şi mai ales acelea cari au miel la uger 
sufer adesea de păduchi. 

Earna, din cauză că animalele stau închise, precum şi prin 
faptul că au părul mai mare şi mai des, se dezvoltă mult 
mai mult decât vara când vitele trăese mai mult în aer. 

Vom vorbi astăzi în deosebi despre păduchii cailor. 


Slab, cu părul mare împăslit, murdar, plin de baligă uscată» 
formând ca un tel de solzi pe spete şi pulpe, ici şi colo fără 
păr, rupt prin scărpinare, cu coada aproape golaşe din cauza 
hârjielei de corpurile din prejur, de zid, iesle, arbori, etc., 
cu privirea stinsă, cu ochii intundaţi în orbite, mic, înzilizit, 
lipsit de viaţă, de multeori lovit de eşire afară, astfel se 
înfățișează mânzul cu păduchi. Aceştia mişună în părul lui 
încarcat de linţi, de ouă, de mătreaţă. 

Calul în etate, matur sau bătrân, păduchios, se află în aşa 
stare de sleire încât coastele lui le poţi numără întocmai 
ca pe cercurile unui butoiu. El caută a se îrecă fără încetare 

de orice corp tare, din cauza mâncărimei ce-i pricinuese 
parazitele. 

Nu trebue ca cineva să fie veterinar pentru a vedea când 
un cal sufere de păduchi. Aceste insecte se observă foarte 
uşor, îngrămădindu-se mai ales în moţ, coamă şi părul din 
coadă. 

Știința deosebeşte trei feluri de păduchi ai cailor. Dăm 
aci chipul unuia din ei, mărit foarte mult (numit în ştiinţă 
haematopinus macrocephalus). 


Păduche de cal (zis in știință kaematopinus macrocephalus), de 20 de 
ori mai mare decât este în realitate. 


Dacă boala este determinată de unul sau altul din aceste 
parasite sau de două deodată, ori cum ar fi, tratamentul ei 
este acelaşi. 

Dar şi pentru animale ca şi pentru om, cel mai cu minte 
lucru este a le îngriji ca să nu ajungă a aveă păduchi. Să 
ţesălăm şi să periem regulat calul, să nu-l lăsăm a se apropia 
de caii păduchioşi, să-l hrănim, să-l adăpăm şi să-l muncim 
potrivit cu vârsta şi forţa lui. Grajdul să fie curat, să-l spă- 
lăm din când în când cu apă fierbinte şi spoindu-l cu var. 

Când boala se iveşte într'un grajd, atunci să ştim că e 
de vină stăpânul, fiindcă n'a îngrijit. animalele. 

De multe ori şi stăpânul este murdar. Căci nu se poate 
presupune ca un om care se simte, şi îngrijeşte corpul şi 
familia lui, să-şi lase vitele a-şi duce zilele în mizerie, în 
murdărie. 

Pentru a lecui un cal de păduchi, trebuie mai întâiu a-l 
tunde îndepărtându-se şi aşternutul, spălându se în același 

timp şi pătura lui. Odată acestea făcute, se fricţionează păr- 
țile pline de păduchi, cu pomadă mercurială, cu untdelemn, 
cu ulei de in, cu untdelemn 10 părţi şi una parte petrol. 
Corpurile grase omoară păduchii astupându-le porii pielei, 
prin care ei respiră şi deci asfixiază. 

Spălături de apă de tutun, obţinută prin fierberea a 30 
grame foi de tutun într'un litru de apă, asemenea ucid re- 
pede păduchii. Aceste spălături trebuesc făcute cu multă bă- 
gare de seamă numai pe părţile unde se găseşte parazitul, 
şi nici de cum pe tot corpul, pentru a nu otrăvi animalul. 

Pâduchii sunt omorâţi încă cu pulberi insecticide, cu apă cu 
creolină 10 la sută 

Un anume Trofimow, sfătuieşte cu multă stăruinţă uleiul 
de cânepă ; o singură fricţiune cu acest ulei, ar omori pă- 
duchii în cel mult trei ceasuri. 


Irimia Popescu 
Medic Veterinar. 

In luna trecută, d-l Ion Kalinderu a inspectat Domeniul Co- 
rounei Gherghița din jud. Prahova, vizitând ca totdeauna şi bi- 
serieile, şcoalele, banca populară şi primăriile din Ciumați, Balta- 
Doamnei, Lacul-Tureului, Belciug şi Gherghița, care sunt foarte 
mult sprijinite moraliceşte şi materialicește de administraţia Do- 
meniului Coroanei. 

In aceste vizite d-sa s'a interesat de aproape de mersul și tre: 
buinţele lor şi rămânând satisfăcut de starea în care a aflat 
şcoalele, cu grădinile şi atelierele lor, a încuviinţat d-lor învă: 
ţători pratificaţii, iar elevilor le-a dăruit mai multe cărţi folo- 
sitoare. 

Asemenea a dispus să se termine şi să se dea cât mai curând 
în folo-inţă localul de şcoală din Lacul Turcului, care e un mic 
monument cladit pe spesele Domeniului Coroanei. Tot cu chel- 
tuiala acestuia a hotărit apoi să se facă incă în vara curentă o 
nouă biserică în satul Belciug. 

In sfârşit, mulţumind tuturora pentru atitudinea paşnică ce 
au avut pe timpul răscoalelor, le-a fâgâduit și pe viitor tot aju- 
torul la nevoile lor şi a pus pe pieptul mai multor locuitori me- 
dalia jubilară, conferită de M. S. Regele, ca un semn de Inaltă 
bunăvoință, şi spre a o purtà în amintirea purtării lor frumoase 
şi patriotice. Apoi i-a îndemnat så urmeze a face economii, a 
munci cu hărnicie și chibzuinţă, a ascultă de cei care le voesce 
binele şi a-și trimite regulat copiii la școală, căci calea către 
un traiu mai bun nu se poate găsi decât prin învăţătură, prin 
lumină. 

D-l Kalinderu a plecat din localitate pe o ploaie binefăcătoare 
şi mult aştuptată, fiind salutat cu aceeaşi dragoste respectousă, 
ca la sosire, de numeroşi locuitori, care i-au promis că vor urmă 
intoema! poveţele ce le-a dat. 

EX XI — 

„Cronica științifică. 


niite OYRA 


= Scriind presentul articol, să nu creadă nimeni că 
am să vorbesc despre moneda de aur lira, nici de 
instrumentul musical lyra atât de mult întrebuin- 
țat în vechime de cântăreții grecilor vechi. 


ERSAN 
A 


Sa 


is 
1 


Pasārea Lyra. 


Lyra despre care e vorba e o pasăre din Noua 
Holandă, cu ciocul lung, turtit şi triunghiular la 
bază. 

Această pasăre se numeşte astfel din cauza dis- 
poziţiunei particuiare a cozii sale, care la bărbătuş, 
are exact forma unei lyre. 

Această pasăre de altfel nu este însemnată decât 
prin particulara desvoltare a penelor dela coadă, 
cari fiind negre, nu presintă nici o însușire mai 
esențială, aşa ca să ne farmece privirea. 

Lyra locueşte pădurile de «Eucalyptus» a Mun- 
ților Albaștri, își face cuibul pe arbori, la o mică 
distanţă de pământ, se nutreşte cu viermi și larve 
de insecte, ce le caută dedesubtul frunzelor uscate 
răspândite jos pe pământ. Lyra cântă frumos. 

Naturaliştii vorbind de lyra, ne spun că dacă 
nu cântă ca privighitoarea, are o voce foarte plă- 
cută și atrăgătoare: 

A. Vântul. 


E SIE 
Pi ti All ai ie AN za Pete 
4 Cronica Săptămânii. "9 


Din Țară. 

= De Joi 14 Iunie, familia Regală s'a aşezat la Sinaia ca 'să 
petreacă vara. 

= A. S. R. Principele Ferdinand a făcut o călătorie prin ju- 
deţul Tulcea. 

= A sosit dela Constantinopol mai mulţi trimişi ai Sultanului 
ca să aducă M. S. Regelui o frumoasă și prețioasă decorație 
Turcească. 

= In ziua de 14 Iunie s'a închis sesiunea extraordinară a cor- 
purilor legiuitoare. 

Iată câteva din măsurile ce s'au votat în această scurtă sesiune 

a) Pe viitor primarii comunelor urbane, (afară de București) 
nu vor mai puteă să fie senatori sau deputaţi. 

b) S'a lămurit cum să se aplice pe viitor taxa de 3%, asupra 
lefii funcţionarilor. 

c) S'a hotărît să se deă înapoi suma de 5 lei pe care ar îi de- 
pus-o locuitorii săteni ca taxă de asigurare contra grindinei. 

d) S'a aprobat ca guvernul să vie în ajutorul proprietarilor 
păgubiţi prin răscoale. 

Inainte de a se despărţi, deputaţii și senatorii au ales dintre 
ei o comisiune numeroasă, caresă se ocupe, împreună cu miniș- 
trii, cu alcătuirea legilor rurale. Proiectele vur fi gata în toamnă 
şi se vor luă îndată în desbetere. 

= Eievele Azilului din Bucureşti au făcut o excursiune la 
Constanţa. 

= O altă excursie au făcut elevii şcoalei superioare de comer- 
ciu din Capitală până la Predeal. Ei au vizitat câteva fabrici 
şi instalaţiuni industriale. 

= Duminică 17, alergări de cai la Galaţi, organizate de ofiţerii 
şi de soldaţii de cavalerie. 

= Tot Duminică serbări şcolare pe la diferite şcoli din capi- 
tală : şcoli primare, şcoala de menaj externă, la şcoala froebeli- 
ană a Societăţii pentru învăţătura poporului. 

= Săptămâna aceasta s'a terminat examenul pentru obţinerea 
diplomei de conducătoare a grădinilor de copii. 

= Băgaţi de seamă la prâjituri! Se vând pe la unele cofetă- 
rii şi rahagerii, prăjituri cu cremă veche. In Ploești 13 familii cari 
au luat parte la frângerea turtei unui copil, s'au otrăvit. 

= Elevii seminarului musulman din Medjidie au făcut o ex- 
cursie pe valea Prahovei. 

= In zilele de 16 şi 17 Iunie s'au dat serbări mari în Bucu- 
reti, în parcul Carol I, pentru Societatea «Cultura şi ajutorul 
femeii». 

= Duminecă 17 Iunie Dursa muncei din Bucureşti şi-a sărbă- 
torit a 5-a aniversare a fundării sale. 

= D. Dr. I. Cantacuzino a fost numit Director general al Ser- 
viciului Sanitar. 

= Și la Giurgiu s'au început procesele sătenilor cari au luat 
parte la răscoale. 

= Vinerea trecută, la ședința săptămânală a Academiei Române, 
d. d-r. Babeş a comunicat cå a descoperit un leac pentru vinde- 
carea pelagrei. 

= Consiliul Comuna! a oraşului Brăila s'a constituit. Primar 
a fost ales d-l Dumitru Ionescu. 

= Comisiunea Monumentelor istorice a vizitat vechile biserici 
din Târgovişte. 

= Profesorii seminarului central au sărbătorit pe doi colegi 
ai-lor cari au eşit la pensie: P. C. Econ. Călinescu și Temistocle 
Alexandrescu. 

Dela Românii din alte sate. 


= Ministrul de externe — în a cărui administrare au trecut 
şcoalele din Macedonia — a numit doi inspectori noi: N. Tacid 
și N. Băţaria. 

= O bandă de greci a răpit pe un notabil român din Grebena 
ca să-l silească a se declară grec. 

= Românii din Bucovina vor să modifice costumul preoţilor 
făcându-l mai simplu. 

Din ţări streine. 


S'a deschis sesiunea parlamentului din Austria. 

La Praga, în Boemia, se fac mari serbări naţionale. 

Mari inundaţii în America: oraşul Guadalajara din Mexico 
a fost înecat cu totul. 


- ——— RP fn 


CORESPONDENŢA 


D-i R. R. Stoica, Blaj. — Revista pe eare o putem recoinandă este: 
Economia naţiorală, Bucureşti, sir. Slântul Spiridon 31 bis. 

= D-lui G. Ivan, apicultor-viticultor, comuna Valea Rea, jud. Te- 
cuciu.— Petru ca så vindeţi prisosul de goguşi de mâtase ce aveţi, vă 
putei adresa la societatea Țesátoarea «Sf. Elena», Bulevardul Neatârnării 
Bucureşti, de unde veţi primi râsvuns. 


II |] 

————_ 1-a —— 
Socoteala. 


Păcală şi nevastă sa mâncase la birt. După masă se plimbau: 
— Nu ştiu de ce mi e sete aşă, zice nevastă-sa. Ce o fi pricina? 
— Socoteala ... A lost grozav de sărată. 


Servitor destept. 

La otel. Un călător sună și spune servitorului să-l scoale a- 
douazi la 7. 

— Am înţeles, zice acesta. 

Pe la cinci din spre ziuă, călătorul aude ciocănind la ușă... 
Sare în sus, deschide. 

— Ce e? 7 ceasuri? 

— Nu, sunt numai cinci, dar am vrut să-ţi spun că mai ai 
două ceasuri de dormit. 


Din ciudățeniile oamenilor mari. 


Multe ciudăţenii se povestesc din viaţa oamenilor mari. 

Despre un mare istoric francez se spune că nu-i plăceă să-l 
turbure cu treburile gospodăreşti. 

Intr'o zi se aprinde casa. Servitoarea aleargă la el: 

— Domnule! Domnul»! Wa aprins casa. 

— Lasă-mă în pace! Du-te de spune nevestii. Ea se ocupă cu 
ale gospodăriei, 


Despre Ampere se spune că adesea mergea pe stradă fară să 
ştie unde calcă, preocupat de rezolvirea vreunei probleme. O.lată 
se vede că găsise vre-un rezultat de mult căutat. Priveşte îna- 
inte, Erà o trăsură. Dosul negru al trăsurii i sa părut o tablă. 
Sioate repede cretu din buzunar şi într'o clipă umple trăsura 
cu formule. Tocmai când trăsura a plecat, a băgat de seamă ce 
făcuse şi sa dus mâhnit „că trebuie să reînceapă calculele ace- 
leiaşi chestiuni. 

Tot despre el se spune că adesea nu se dă jos din cabinetul 
lui în sufragerie şi cerea să-i aducă un pahar de vin şi un pes- 
met. Intro zi, când servitoarea intră să ia paharul, vede pe stă 
pânul său mânjit de cerneală la gură. 

Ce erà? 

Immuiase, din nebăgare de seamă, cu pesmetele în călimară 
în loc să immoaie in pahar. 


Socoteala, lui Vasilică. 


Vasilică dobândise dela mumă-sa zece bani ca să-și cumpere 
prăjituri. Repede aleargă la cotetărie, 

— Să-mi dai prăjituri de zece bani. 

— De care vrei? 

— De care dai mai mult. 


so 


———— 02 

INFORMAȚIUNI 


= Societatea Sprijinul din București va trimite şi anul acesta 
100 de copii în colonie de vacanţă. 

= Examenul pentru înaintarea pe loc a învăţătorilor s'a casat. 
Un nou examen se va ţine în Noemvrie viitor. La acel examen 
înscrieri din nou nu se mai primesc. Se vor verifică însă toate 
cererile din anul trecut şi se va formă, în urma inspecțiilor şi 
şi altor informaţiuni, un nou tablou de candidaţi. 

= Ministerul Instrucțiunii publice a numit o comisiune care 
să studieze cari sunt cele mai bune abecedare şi cărţi de citire 
pentru şcolile primare urbane şi rurale, 

Manuscrisele se vor primi la minister până la 1 Maiu 1908. 

Comisiunea se compune din d-nii Bogdan-Duică, profesor la 
gimnaziul «Cantemir», președinte, G. Giurescu și Sava Atanasiu, 
profesor, la liceul «Matei Basarab, G. Sălceanu institutor la Bu- 
curești, C. Salviu, învăţător la Smulţi (Covurlui) şi St. O. Iosif, 
publicist. 

= Distribuţia de premii la școalele primare din Capitală se 
va face Luni 25 corent, pentru băeţi dimineaţa, iar pentru fete 
după amiazi. 

Elevilor şi elevelor din clasele I, II şi III, se vor da ca pre- 
mii diferite medalii şi bonuri, cu cari vor puteă să-şi cumpere 
cărţi pentru anul şcolar viitor. 

Absolvenţii vor primi medalii şi diferite cărţi de citit. 

= Intre 12 şi 20 lulie se vor examină tinerii doritori a intră 
ìn școala de fii de- militari din Iaşi. 


D659 R 


=> 


POȘTA REDACŢIEI 
(229.94 Se 


St. Delagallaţi. — Poezia «Nu vom vrei» nu se poate publică. 

= Dag. |. Judeţul Brăila, Osman. — Sub forma aceasta nu se poate 
publică + La moară». Preferim forma mai scurtă a anecdotelor. Aşteptăni 
altele. 


e er 


LICITAŢIUNI 
ÎN a EN) 


„In ziua de 13 Iulie 1907. ora 10:/, a. m., se va ţine licitaţie la Eforie, 
B-dul Elisaveta, cum şi la Primăria comunei Ploeşti, pentru concedarea 
spre exploatarea puţurilor şi instalaţiilor petrolifere dela Ochişoru, mo- 
şia Sarasca, Mactiţa şi Delniţa, judeţul Prahova. 

Supraoferte şi oferte condiţionale nu se primesc. 

Garanţia pentru admitere la ţicitaţie va fi de lei 100. 

= In ziua de 14 Iulie 1907, orele 10:/, dimineaţa pentru vânzarea spre 
exploatare a 42.200 fagi din pădurea Albeşti, cantonul Burdimanu, punctul 
Basinu-Văiei-Chicina din judeţul Argeş. 

= In ziua de 18 Iulie 1907, ora 10'/, a. m., pentru arendarea pe un pe- 
riod de 10 ani, cu începere dela 23 Aprilie 1908 a moşiei Rădăcinești, 
comuna Dăngeşti, judeţul Argeş, garanţie provizorie lei 1.100. 

Oferte condiționale și supraoferte nu se primesc. 


e a A 

STERU“ 


Societatea «Steaua» are de scop a lucră pentru 
întinderea învăţăturii în popor, prin tipărirea şi 
răspândirea de scrieri și publicaţii morale, pa- 
triotice şi de folos practic, și pentru împiedeca- 
vea, prin toate mijloacele legiuite, a răspândirii 
de scrieri și publicaţii imorale, sau cu tendințe 
contrarii statului şi ideii naţionale române. 

Cotizaţia este de cel puţin do: lei pe an, iar pentru învăţători, 
preoţi rurali și săteni, de cel puţin un leu pe an. Fie-care mem- 
bru este îndatorat ca, în cei d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetui: Președinte, loan Kalinderu, Preşedintele Academiei Ro- 
mâne — Vice-preşedinte, Sava Şomănescu, mare proprietar, fost senator.— 
Administralor şi casier, Spira C. Haret, Ministru, profesor univer. 
silar. — Secretar, Const. Banu, profesor secundar, fost inspector şco- 
lar. — Membrii: Petre Gârboviceanu, Administrator al Casei Sf. 
Biserici Autocefale Ortodoze Române, profesor la Seminarul Central 
şi director al Şe. Normale a Societății pentru învățătura poporului 
român: I. Dimitrescu Procopie, fostsenator, fost Primar al Capitalei; M. 
Vlădescu, fost Ministru, profesor universitar; ristu S. Negoescu, fost ad- 
ministrator al Casei Şeoalelor. profesor secundar; Dim. Cecropid. institu- 
tor. — Cenzori, Const. Alimâneşteanu, inginer de mâne; Preotul econom 
Const. Ionescu, profesor secundar, Const. Alexandrescu, institutor. 


Membri înscriși şi cotizaţiuni plătite (urmare). 


Preot I. Nicolae (comuna Seliștea Drăghieşti, jud. Mehedinţi), 1 leu ; 
Ilie Popescu (comuna Pristol, jud. Mehedinţi). 1 leu; M Mănescu (co- 
muna Bresniţa- Motru, jud. Mehedinţi), 1 leu; I. Dobrescu icomuna Rusu, 
jud. Mehedinţi), 1 leu; G. Păsărescu, (comuna Mătăsari, jud. Mehedinţi), 
1 lei; M. Lunguţescu (comuna Negomir, jud. Mehedinţi), 1 leu ; P. Po- 
pescu (comuna Brădet, jud. Mehedinţi), 1 leu; I. Mihuţ (comuna Bătla- 
nele, jud. Mehedinţi), 1 leu), 1 leu; V. Pârvulescu, comuna Miculeşti, jud. 
Mehedinţi), | leu; ©. Olariu, (comuna Merizul, jud. Mebediţi), 1 leu; G. 
Săbiescu (comuna Jirovu, jud. Mehedinţi), 1 leu; I. Vulcănescu (comuna 
Sovarna de jos, jud. Mehedinţi), 1 leu; I. Prodescu, (comuna Cleanovu, 
jud. Mehedinţi), 1 leu; M. Pretorian, (comuna Butoeşti, jud. Mehedinţi), 
l leu; P. Popescu, (comuna Jiana-Mare, jud. Mehedinţi), 1 leu; I. Cov- 
lescu, (comuna «Jeguzani. jud. Mehedinţi), 1 leu; N. Pagubă (comuna Greci, 
jud. Mehedinţi), 1 leu; Preot C. Lupoianu (comuna Lupoaia, jud. Mehe- 
dinţi), 1 leu; Preot M. Teodorescu (comuna Ponoarele, jud. Mehe- 
dinţi), 1 leu; G. Raicu, icomuna Iserrna, jud. Mehedinţi), 1 leu : Pr. C. 
Părmlescu (comuna Şiroca, jud. Mehedinţi), 1 leu; G. Semeneseu, (co- 
muna Băsâști, jud. Mehedinţi), ! leu; S. Popescu, (comuna Isverna, jud. 
Mehedinţi), 1 leu; I. Iliescu (comuna Gorneţi, jud. Mehedinţi), 1 leu; 
I. Manea (comuna Dobra, jud. Mehedinţi), 1 leu; C. Georgescu (cumuna 
Punghina, jud. Mehedinţi), 1 leu ; G. Băzâvan (comuna Bresniţa, jud 
Mehedinţi), 1 leu. 


Numărul membrilor înscriși cu începerea anului 1907 este de 500, iar 
veniturile societăţii, tot în acest timp, sunt de 1.925 lei. 
(Va urmă în numărul viitor). 
-eo eo oe ee PPP Pap oa 20 2pP op a 1. o-ro-a-a..r.-ao.- 

LIBRĂRIA NAȚIONALĂ 


Societate Cooperativă pe Acţiuni 


41, Calea Victoriei, 47—Bucureşti 


inființată cu scopui de a lettini articole:e de librărie și papetărie 


CĂRTI PENTRU CURSUL 4 4% % 
d x d % PRIMAR ȘI SECUNDAR 
Cărţi Literare Române şi Franceze 
== Material Pentru Şcoale și Biurouri == 


Tot felu; de lmprimate şi Registre pentru Băncile Populare. 
ARTICOLE PENTRU PICTURĂ Şi! DESEMN 
MARE DEFPOSIT DE HÂRTIE 


Preţurile mai eftire ca ori-unăe. 
52 19 


Nu cumpăraţi mașini și unelte iu până nu ej vizita maale 02201 


Societății in comandită WEIL JOSEPH & 60, Bucureşti 


— Strada Smârdan No. 7 — 


Asortat cu tot felul de unelte aratorii, maşini agricole, pentru 
viticultură şi industriale din cele mai renumite fabrici din 
străinătate. 

Se garantează pentru soliditate şi buna funcţiune. 

Se fac preţurile cele mai avantagioase. 

Se acordă condițiuni de plată favorabile. : 

Cereţi catalogul gratis şi franco. 10—4 


1. 1.1. 1. 2... 1 a. Pap Papa apara... 
Inst. de Arte Grafice Carol Gobl 3-sor tasiuinescua. Sir. i) vama i t6. — 19.036 

